40 vas ná gewelddadige betogings in SwellendamDie hoofstraat in Swellendam Donderdagoggend Foto: Dirk Smit Havenga Nege persone is glo beseer, berig EWN. Verskeie sakeondernemings is geplunder en beskadig toe ontstelde inwoners oornag amok gemaak het. Die onrus word moontlik verbind met ŉ hofsaak wat die Demokratiese Alliansie (DA) teen opposisiepartye in die plaaslike munisipaliteit gewen het. André Traut, woordvoerder van die polisie in die Wes-Kaap, het gesê 40 verdagtes sal in die hof verskyn sodra hulle van openbare geweld aangekla is. Hy sê die situasie is steeds spanningsvol en dat polisiebeamptes is in die gebied ontplooi om wet en orde te handhaaf. Traut sê beamptes hou ook omliggende gebiede soos Villiersdorp en Citrusdal dop, waar betogings ook aangemeld is.